માનવમિત્ર, નોઇડા : ભારત સરકારનાં યુવા અને ખેલ મંત્રાલય દ્વારા ૨૨ રાષ્ટ્રીય યુવા મહોત્સવનું આયોજન ગ્રેટર નોઇડાની ગૌતમ બુદ્ધ યુનિવર્સીટી ખાતે કરવામાં આવ્યું હતું. આ રાષ્ટ્રીય યુવા મહોત્સવનું ઉદ્ઘાટન વડાપ્રધાન નરેન્દ્ર મોદીએ કર્યું હતું. નોઇડામાં યોજાયેલ રાષ્ટ્રીય યુવા મહોત્સવમાં અમદાવાદનાં પ્રકાશ ગુર્જરને યોગી આદિત્યનાથનાં હસ્તે રાષ્ટ્રીય યુવા પુરસ્કાર આપીને સન્માનિત કરવામાં આવ્યા હતાં. રાષ્ટ્ર અને સમાજ નિર્માણમાં ઉત્કૃષ્ટ કામગીરી બદલ દરવર્ષે આ એવોર્ડ આપવામાં આવે છે.